Madla prestegjeld

Madla prestegjeld, også benevnt Madlamark prestegjeld, var et prestegjeld tilhørende Stavanger domprosti. Det omfattet sogn i Stavanger kommune i Rogaland fylke, og hovedkirken var Madlamark kirke.

Madlas kirkesogn er nå en del av Stavanger kirkelige fellesråd, og underlagt Ytre Stavanger prosti i Stavanger bispedømme i Den norske kirke.

Historikk 

Malla sókn (norrønt) har sin opprinnelse fra kristningen av landet. Gjesdal antas å være lagt under Stavanger i førreformatorisk tid, da det var behov for å tilpasse den kirkelige inndelingen til folketallet og bosetningsmønsteret etter Svartedauden.

I flg. reskript av 27. november 1739 ble Madla sogn overført fra Latinskolen i Stavanger til Haaland prestegjeld, med virkning fra 1741.

Ved kgl. res. av 2. desember 1966 ble Madla sogn i Håland prestegjeld skilt ut som eget sognekall, med virkning fra 1. mai 1967.

Ved kgl. res. av 22. april 1966 ble Madla prestegjeld delt i tre kirkesogn, Madlamark, Hafrsfjord og Sunde, med virkning fra 1. april 1979.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

Ved avviklingen bestod Madla prestegjeld av menighetene i Madlamark, Hafrsfjord og Sunde.

Referanser

Stavangers historie
Religion i Rogaland
Prestegjeld i Stavanger bispedømme